
Strada Unirii, nr. 224, sat Cleja; Tel/fax: 0234/253012; 0234/253222
e-mail: uat@primariacleja.ro
ANEXĂ LA PHCL  nr.57 din  14.07.2025

	REGULAMENT
PRIVIND ACORDAREA UNOR BENEFICII SOCIALE SUB FORMĂ DE PREMII ÎN      BANI PENTRU CUPLURILE CARE ANIVERSEAZĂ 50 DE ANI DE CĂSĂTORIE NEÎNTRERUPTĂ ÎN ANUL 2025

CAPITOLUL I
DISPOZIȚII GENERALE

Art.1 (1) Prezentul regulament se aplică procedurii privind acordarea unor beneficii sociale sub formă de premii în bani pentru cuplurile care au împlinit 50 de ani de căsătorie neîntreruptă.
         (2) Prezentul regulament are ca scop stabilirea principiilor, cadrului general și a procedurii pentru acordarea de beneficii sociale sub formă de premii în bani pentru cuplurile care au împlinit 50 de ani de căsătorie neîntreruptă, în anul 2025,  acordat din bugetul local al comunei Cleja, județul Bacău.
          (3) Procedura de acordare este nediscriminatorie.
Art.2. În termenul prezentului regulament , termenii și expresiile de mai jos au următoarea semnificație:
Beneficiar – solicitantul( soț și soție) căruia i se acordă diploma aniversară și premiul în condițiile prezentului regulament.
       Cerere tip – cerere/declarație pentru acordarea diplomei aniversare și a premiului completată de solicitant, în vederea obținerii acestora.
Copie conform cu originalul  – copie simplă pe care apare mențiunea ,, conform cu originalul” și semnătura solicitantului. Nu este necesar ca această copie să fie legalizată la notar.
Premiul  - suma de bani acordată din bugetul local al comunei Cleja, după cum urmează: 500 lei/net – pentru cuplurile care împlinesc 50 de ani de căsătorie neîntreruptă, în anul 2025.
Art.3 Principiile care stau la baza acordării diplomei aniversare și a premiului în bani sunt:
a) Transparența – punerea la dispoziția tuturor celor interesați a informațiilor referitoare la aplicarea procedurii pentru acordarea premiului;
b) Neretroactivitatea – vor beneficia de premiu numai familiile care serbează aniversarea celor 50 de ani de căsătorie, începând cu data intrării în vigoare a prezentei hotărâri.
Art. 4 (1) Cuplul solicitant poate beneficia doar o singură dată de diploma și premiul aferent aniversării, în conformitate cu prezentul regulament.
             (2) Cererea pentru acordarea premiului în bani, Anexa la regulament,  se va depune personal de către unul dintre soți. În acest sens, depunerea dosarului pentru acordarea premiului nu se realizează prin procură sau împuternicire, decât în situații excepționale.
CAPITOLUL II
CONDIȚIILE DE ELIGIBILITATE
Art.5 (1) Cuantumul beneficiului social este de 500 de lei net/familie la care se adaugă și o diplomă aniversară.
            (2) Condițiile cumulative pentru acordarea acestui beneficiu social sunt:
                   a) Cuplul aniversează 50 de ani de căsătorie neîntreruptă.
                   b)  Ambii soți sunt în viață în momentul depunerii cererii de acordare a beneficiului social sub formă de premiu.
                 c)  ambii soți au domiciliul stabil pe raza comunei Cleja
Art. 6 Solicitanții vor depune la sediul primăriei comunei Cleja, județul Bacău – compartiment registratură, dosarul complet, după verificarea prealabilă a acestuia de către personalul din cadrul compartimentului de asistență socială și va avea următorul conținut:
· Cerere tip – anexă la regulament;
· Copii ale actelor de identitate;
· Copie a certificatului  de căsătorie;
Dosarele se depun de luni până vineri, între orele 08.00-15.00, la sediul primăriei comunei Cleja, județul Bacău.
Pentru conformitate, solicitantul va prezenta toate actele menționate anterior și în original.
CAPITOLUL III
PROCEDURA DE ACORDARE A BENEFICIULUI SOCIAL
Art. 7 (1) Premiul poate fi solicitat până la data de 06.08.2025.
           (2) Cererea de acordare a beneficiului social va fi analizată de îndată de către personalul din cadrul compartimentului de asistență socială.
           (3) Premiul va fi acordat în numerar sau prin transfer bancar, în funcție de opțiunea solicitantului, cu obligația îndeplinirii cumulative a condițiilor prevăzute de prezentul regulament.
CAPITOLUL IV
DISPOZIȚII FINALE
Art.8 Dispozițiile prezentului regulament se completează în mod corespunzător cu prevederile legale în vigoare privind acordarea diplomei aniversare și plata unui premiu pentru familiile care își aniversează căsătoria.


                            INIȚIATOR,                                                   AVIZAT DE LEGALITATE,
                               PRIMAR,                                              Secretar general comună,
                            Petru IȘTOC                                                    Tatiana  FODOR



















ANEXA  la regulament 
Stimate domnule primar, 


   Subsemnatul/subsemnata………………………………………………………………………… cu domiciliul în comuna Cleja, județul Bacău, str. …………………………………….nr. ……...., vă rog să aprobați acordarea sprijinului financiar în sumă de 500 lei pentru împlinrea a 50 de ani de căsătorie, în anul 2025, acordat în baza HCL nr. …..din…………
    Declar pe proprie răspundere că nu am mai beneficiat de sprijinul financiar în cuantum de 500 de lei, acordat cu prilejul împlinirii a 50 de ani de căsătorie.

      Vă mulțumim,
Semnătura…………………..
   Data…………………..


  Anexăm prezentei cereri copii după următoarele documente:
· copii ale BI/CI;
· copie  a certificatului de căsătorie;


Telefon……………………….

